|  |
| --- |
|  |
|
|
| Asociacija |
| *Asociación del Fútbol Argentino* |
| FIFA reitingas |
| 3 Pastovu (2022-10-06) |
| Treneris |
| Argentina Lionel Scaloni |
| Daugiausiai įvarčių įmušė |
| Lionel Messi (68) |
| Daugiausia rungtynių žaidė |
| Javier Mascherano (147) |
| 

|  |  |
| --- | --- |
| 




**Apranga namuose**
 | 




**Apranga svečiuose**
 |

 |
| Pirmosios rungtynės |
| Urugvajus Urugvajus 2–3 Argentina Argentina (Montevidėjas; 1901 m. gegužės 16 d.) |
| Pergalė didžiausiu skirtumu |
| Argentina Argentina 12–0 Ekvadoras Ekvadoras (Montevidėjas; 1942 m. sausio 22 d.) |
| Pralaimėjimas didžiausiu skirtumu |
| Čekija Čekoslovakija 6–1 Argentina Argentina (Helsingborgas, Švedija; 1958 m. birželio 15 d.) Urugvajus Urugvajus 5–0 Argentina Argentina (Gvajakilis; 1959 m. gruodžio 16 d.) Bolivija Bolivija 6–1 Argentina Argentina (La Pasas; 2009 m. balandžio 1 d.) |
| Pasaulio čempionatas |
| *Dalyvauta*: 18 (*Pirmas kartas*: 1930)
*Geriausi rezultatai*:  1 vieta, 1978, 1986, 2022 |
| Copa América |
| *Dalyvauta*: 41 (*Pirmas kartas*: 1916)
*Geriausi rezultatai*:  1 vieta, 1921, 1925, 1927, 1929, 1937, 1941, 1945, 1946, 1947, 1955, 1957, 1959, 1991, 1993, 2021 |

**Argentinos vyrų futbolo rinktinė** (isp. *Selección de fútbol de Argentina*) – viena pajėgiausių pasaulyje futbolo rinktinių. Argentina laimėjo 3 pasaulio čempionatus ir kelis olimpinių žaidynių apdovanojimus. Be to, Argentinai ir Urugvajui priklauso tarpusavio varžybų rekordas (193 rungtynės nuo 1901 m.).

Istorija
--------

Rinktinė dalyvavo 5 pasaulio futbolo čempionatų finaluose: jau pirmajame pasaulio futbolo čempionate 1903 m. užėmė antrąją vietą (4-2 pralaimėjo Urugvajui); laimėjo 1978 m. (3-1 nugalėjo Nyderlandus) ir 1986 m. (3-2 Vakarų Vokietiją); 1990 m. finalą pralaimėjo Vakarų Vokietijai (1-0) ; 2014 m. pralaimėjo tai pačiai Vokietijai (1-0). 2022 m. Katare Argentina finale palaužė čempionų titulą ginusius prancūzus.

Rinktinė net 12 kartų laimėjo *Copa América* turnyrą ir 3 kartus Pietų Amerikos čempionatą.

Argentinos vyrų futbolo rinktinė 1964 m.
Danielis Pasarela su pasaulio taure 1978 m.
Legendinis Argentinos futbolininkas Diegas Maradona 1986 m. pasaulio čempionate
Argentinos vyrų futbolo rinktinė 2018 m.
2004 m. olimpinėse žaidynėse laimėjo aukso, o 1928 ir 1996 m. olimpiadose sidabro medalius. Argentinos jaunimo rinktinė laimėjo net 5 jaunimo čempionatus:

* 1979 m. Japonijoje,
* 1995 m. Katare,
* 1997 m. Malaizijoje,
* 2001 m. Argentinoje,
* 2005 m. Olandijoje.

(Paskutinius 3 vadovaujant treneriui Jose Pekerman).

1992 m. laimėjo Konfederacijų taurę, o paskutiniame Konfederacijų turnyre Vokietijoje užėmė antrą vietą (4-1 pralaimėjo Brazilijai).

2006 m. pasaulio futbolo čempionato Vokietijoje grupės turnyrą pradėjo pergale 2:1 prieš Dramblio Kaulo Kranto rinktinę. Kitos grupės varžybose argentiniečiai sutriuškino Serbijos ir Juodkalnijos rinktinę rezultatu 6:0 (didžiausia pergalė šiame čempionate). 2 įvarčius įmušė Maxi Rodrigesas, o po daugybės tikslių ir labai techniškų perdavimų įvartį įmušė Estebanas Kambiasas. Po šių rungtynių Argentina užsitikrino patekimą į aštuntfinalį, todėl paskutinėse grupės varžybose su Olandija leido pailsėti pagrindiniams žaidėjams ir sužaidė taikiai – 0:0. Aštuntfinalyje susitiko su Meksika. Po labai įnirtingų varžybų, per pirmąjį pratęsimą, lemiamą įvartį puikiu smūgiu į viršutinį vartų kampą įmušė Maxi Rodrigesas, kuris ir išrinktas geriausiu rungtynių žaidėju. Argentina įveikė meksikiečius 2:1 ir pateko į ketvirtfinalį. Čia sustiko su šeimininke Vokietijos rinktine, su kuria įnirtingoje kovoje per pagrindinį laiką sužaidė 1:1. Rungtynių metu po susidūrimo su vokiečių puolėju M. Kloze, traumą gavo ir buvo pakeistas pagrindinis vartininkas R. Abbondansieris. Argentiniečiai apmaudžiai pralaimėjo 11 m baudinių seriją rezultatu 4:2 ir pasitraukė iš čempionato.

2007 m. Copa America čempionate Argentinos rinktinė, vedama saugo Juan Roman Riquelme sėkmingai įveikė tiek grupės turnyrą, tiek atkrintamasias varžybas, įtikinama persvara nugalėdama priešininkus. Tačiau labai nesėkmingai susiklosčius finalinėms varžyboms argentiniečiai nusileido Brazilijai.

2010 m. pasaulio čempionate argentiniečius treniravo legendinis futbolininkas Diego Maradona. Jo vadovaujama rinktinė lengvai įveikė grupės etapą, aštuntfinalyje nugalėjo Meksiką, tačiau ketvirtfinalyje, kaip ir 2006 m. pralaimėjo Vokietijai.

2014 m. pasaulio čempionatas Argentinai buvo itin sėkmingas. Argentiniečiai laimėjo visas grupių etapo varžybas prieš Bosniją ir Hercegoviną (2-1), Iraną (1-0) bei Nigeriją (3-2). Aštuntfinalyje Argentina, vedama Lionelio Mesio, nugalėjo Šveicariją (1-0), ketvirtfinalyje Belgiją (1-0), pusfinalyje po įnirtingos kovos ir baudinių serijos nugalėti Nyderlandai. Finale laukė Vokietija, kuri net 7-1 pusfinalyje sutriuškino Braziliją. Po labai įnirtingos kovos ir pratęsimo, argentiniečiai buvo priversti pripažinti varžovų pranašumą (1-0 po pratęsimo) ir tenkintis antrąja vieta. Įdomus faktas yra tai, kad argentiniečiai šiame čempionate visas varžybas laimėjo minimaliu skirtumu.

Į 2018 m. pasaulio čempionatą Rusijoje Argentinos rinktinė atvyko kamuojama nesutarimų, siekta atstatydinti trenerį Sanpaolį. Komanda sužaidė lygiosiomis su Islandija, buvo nugalėta 3:0 Kroatijos ir tik įveikusi Nigeriją iš antros vietos grupėje žengė į aštuntfinalį. Ten sutikę būsimus pasaulio čempionus prancūzus, argentiniečiai pralaimėjo rezultatu 3:4.

2022 m. pasaulio čempionate Katare Argentina po 36 metų pertraukos vėl laimėjo čempionų titulą. Grupėje Lionelio Skalonio treniruojami argentiniečiai sensacingai pralaimėjo Saudo Arabijai rezultatu 1:2, tačiau paskui įveikė Meksiką bei Lenkiją ir iš grupės žengė pirmieji. Atkrintamosiose varžybose įveikta Australija (2:1), Nyderlandai (2:2, po baudinių serijos) bei Kroatija (3:0), o finale Argentina susigrūmė su pasaulio čempionais prancūzais. Finalas buvo labai dramatiškas: argentiniečiai anksti išsiveržė į priekį rezultatu 2:0 ir kontroliavo rungtynių eigą, tačiau 80 minutę 11 metrų baudinį įmušė prancūzų lyderis Kilianas Mbapė, o po minutės rezultatą išlygino. Pratęsime Lionelis Mesis vėl išvedė į priekį Argentiną, tačiau Mbapė realizavo dar vieną baudinį. Visgi, 11 m baudinių serijoje sėkmingiau mušė argentiniečiai. Lionelis Mesis su 7 įvarčiais ir 3 rezultatyviais perdavimais tapo geriausiu čempionato žaidėju, o Emilianas Martinesas – geriausiu vartininku.

Dalyvavimas čempionatuose
-------------------------

### Pasaulio futbolo čempionatas

* 1930 – 2 vieta
* 1934 – I etapas
* 1938 – *nedalyvavo*
* 1950 – *nedalyvavo*
* 1954 – *neįveikė atrankos*
* 1958 – I etapas
* 1962 – I etapas
* 1966 – ketvirtfinalis
* 1970 – *nedalyvavo*
* 1974 – aštuntfinalis
* 1978 – **1 vieta**
* 1982 – aštuntfinalis
* 1986 – **1 vieta**
* 1990 – 2 vieta
* 1994 – aštuntfinalis
* 1998 – ketvirtfinalis
* 2002 – I etapas
* 2006 – ketvirtfinalis
* 2010 – ketvirtfinalis
* 2014 – 2 vieta
* 2018 – aštuntfinalis
* 2022 – **1 vieta**

### Copa América

* 1916 –  2 vieta
* 1917 –  2 vieta
* 1919 –  3 vieta
* 1920 –  2 vieta
* 1921 –  **1 vieta**
* 1922 – 4 vieta
* 1923 –  2 vieta
* 1924 –  2 vieta
* 1925 –  **1 vieta**
* 1926 –  2 vieta
* 1927 –  **1 vieta**
* 1929 –  **1 vieta**
* 1935 –  2 vieta
* 1937 –  **1 vieta**
* 1939 – *nedalyvavo*
* 1941 –  **1 vieta**
* 1942 –  2 vieta
* 1945 –  **1 vieta**
* 1946 –  **1 vieta**
* 1947 –  **1 vieta**
* 1949 – *nedalyvavo*
* 1953 – *nedalyvavo*
* 1955 –  **1 vieta**
* 1956 –  3 vieta
* 1957 –  **1 vieta**
* 1959 –  **1 vieta**
* 1959 –  2 vieta
* 1963 –  3 vieta
* 1967 –  2 vieta
* 1975 – I etapas
* 1979 – I etapas
* 1983 – I etapas
* 1987 – 4 vieta
* 1989 –  3 vieta
* 1991 –  **1 vieta**
* 1993 –  **1 vieta**
* 1995 – ketvirtfinalis
* 1997 – ketvirtfinalis
* 1999 – ketvirtfinalis
* 2001 – *nedalyvavo*
* 2004 –  2 vieta
* 2007 –  2 vieta
* 2011 – ketvirtfinalis
* 2015 –  2 vieta
* 2016 –  2 vieta
* 2019 –  3 vieta
* 2021 –  **1 vieta**

### FIFA Konfederacijų taurė

* 1992 – **1 vieta**
* 1995 – 2 vieta
* 1997–2003 – *nepateko*
* 2005 – 2 vieta

### Olimpinės žaidynės

* Olimpinis auksas: 2004, 2008
* Olimpinis sidabras: 1928, 1996

Žymiausi žaidėjai
-----------------

* Sergio Agüero (2006–2021)
* Roberto Ayala (1994–2007)
* Antonio Angelillo (1955–1957)
* Osvaldo Ardiles (1975–1982)
* Luis Artime (1961–1967)
* Abel Balbo (1989–1998)
* Gabriel Batistuta (1991–2002)
* Jorge Burruchaga (1983–1990)
* Claudio Caniggia (1987–2002)
* Amadeo Carrizo (1954–1964)
* José Chamot (1993–2002)
* Hernán Crespo (1995–2007)
* Ángel Di María (2008–)
* Alfredo Di Stefano (1947)
* Ubaldo Fillol (1974–1985)
* Sergio Goycochea (1987–1994)
* Gonzalo Higuaín (2009–2018)
* Mario Kempes (1973–1982)
* Claudio Lopez (1995–2003)
* Javier Mascherano (2003–2018)
* Diego Armando Maradona (1977–1994)
* Emiliano Martínez (2021–)
* Silvio Marzolini (1960–1969)
* Lionel Messi (2005–)
* José Manuel Moreno (1936–1950)
* Ariel Ortega (1993–2003)
* Daniel Passarella (1976–1986)
* Roberto Perfumo (1964–1974)
* Antonio Rattín (1959–1969)
* Fernando Redondo (1992–1999)
* Juan Román Riquelme (1997–2008)
* Oscar Ruggeri (1983–1994)
* Nestor Sensini (1987–2000)
* Diego Simeone (1988–2002)
* Omar Sivori (1956–1957)
* Guillermo Stábile (1930)
* Carlos Tevez (2004–2015)
* Jorge Valdano (1975–1990)
* Juan Sebastián Verón (1996–2010)
* Ricardo Villa (1975–1978)
* Javier Zanetti (1994–2011)

Treneriai
---------

* 1924–1925 Angel Vázquez
* 1927–1928 José Lago Millán
* 1928–1929 Francisco Olazar
* 1929–1930 Olazar-Tramutola
* 1934–1934 Felipe Pascucci
* 1934–1937 Manuel Seoane
* 1937–1939 Ángel Fernández Roca
* 1939–1960 Guillermo Stábile
* 1960–1961 Victorio Spinetto
* 1961–1961 José D'Amico
* 1962–1963 Juan Carlos Lorenzo
* 1963–1963 Jim López
* 1963–1964 Horacio Amable Torres
* 1964–1968 José María Minella
* 1968–1968 Renato Cesarini
* 1968–1969 Humberto Dionisio Maschio
* 1969–1969 Adolfo Pedernera
* 1969–1972 Juan José Pizzuti
* 1972–1974 Enrique Omar Sívori
* 1974–1974 Vladislao Cap
* 1974–1982 César Luis Menotti
* 1982–1990 Carlos Bilardo
* 1990–1994 Alfio Basile
* 1994–1998 Daniel Passarella
* 1998–2004 Marcelo Bielsa
* 2004–2006 José Pekerman
* 2006–2009 Alfio Basile
* 2008–2010 Diego Maradona
* 2010–2011 Sergio Batista
* 2011–2014 Alejandro Sabella
* 2014–2016 Gerardo Martino
* 2016–2017 Edgardo Bauza
* 2017–2018 Jorge Sampaoli
* 2018– Lionel Scaloni

Šaltiniai
---------

1. ↑  FIFA pasaulio reitingai. FIFA. Nuoroda tikrinta 2022-12-19.

Nuorodos
--------

|  |  |
| --- | --- |
|  | **Vikiteka: Argentinos vyrų futbolo rinktinė** – vaizdinė ir garsinė medžiaga  |

* Oficiali svetainė

|  |  |  |  |
| --- | --- | --- | --- |
| 

| Ž • A • RPietų Amerikos vyrų futbolo rinktinės |
| --- |
|  |
| 
Argentina Argentina · Bolivija Bolivija · Brazilija Brazilija · Čilė Čilė · Ekvadoras Ekvadoras · Kolumbija Kolumbija · Paragvajus Paragvajus · Peru Peru · Urugvajus Urugvajus · Venesuela Venesuela |

 |